Έβαν Γουίλιαμς

Ο **Εβαν Μάρτιν Γουίλιαμς** (αγγλικάː **Evan Martin Williams**) είναι Καναδός ηθοποιός, μουσικός, εικαστικός καλλιτέχνης και ακτιβιστής, γνωστός για τη συμμετοχή του στις τηλεοπτικές σειρές ''Ντεγκράσιː Η επόμενη γενιά'' ''(Degrassi: The Next Generation)'', *[[Awkward.]]* και *[[Βερσαλλίες (τηλεοπτική σειρά)|Βερσαλλίες (Versailles)]]*.

## Βιογραφία
Γεννήθηκε στις 11 Μαρτίου 1985 στο Swan Hills της Αλμπέρτας του Καναδά, από πατέρα μηχανικό και μητέρα καλλιτέχνη, τη πολυβραβευμένη Sharon Lynn Williams ενώ ο παππούς του, Lynn Russell Williams, ήταν επιφανής Καναδός, διατελών πρόεδρος των United Steel Workers. Πέρασε τα παιδικά του χρόνια στο Κάλγκαρι της Αλμπέρτας, αποφοιτώντας από το Henry Wise Wood Senior High School.

## Καριέρα

### Υποκριτική

#### Θέατρο
Από μικρή ηλικία ασχολήθηκε με τις τέχνες, συμμετέχοντας σε χορωδία και θεατρικές παραστάσεις μιούζικαλ με τη τοπική εκκλησία και ταξίδεψε έως τη Μόσχα με θίασο street performance. Καθοριστικός για τη μετέπειτα πορεία του ήταν ο ρόλος του Ιωσήφ που ερμήνευσε στο λύκειο στη παράσταση *[[Joseph and the Amazing Technicolor Dreamcoat]]*. Στη συνέχεια πήγε στη θεατρική εταιρεία Summerstock Conservatory όπου καταπιάστηκε με μιούζικαλ, με πιο αξιοσημείωτο ρόλο, αυτό του Ραββίνου στο ''Ο Βιολιστής στη στέγη (Fiddler On the Roof)'', για τον οποίο έλαβε βραβείο ερμηνείας από τα τοπικά Phyllis Pope Awards του 2004.

Αποπεράτωσε τετραετούς διάρκειας θεατρικές σπουδές στο Ryerson Theatre School του Ryerson University του Τορόντο, παίρνοντας Bachelor of Fine Arts. Αξιοσημείωτοι θεατρικοί ρόλοι που ακολούθησαν ήταν αυτός του Όλιβερ στην κλασική κωμωδία του Ουίλλιαμ Σαίξπηρ *[[Όπως σας αρέσει|Όπως σας αρέσει (As You Like It)]]* και του Σκάι Μάστερσον στο μιούζικαλ του Φρανκ Λοέσερ ''Μάγκες και κούκλες'' ''(Guys and Dolls)''.

#### Τηλεόραση
Η τηλεοπτική του καριέρα ξεκίνησε με έκτακτους ρόλους στις καναδικές σειρές *[[Instant Star]]*, *[[Urban Legends]]*, *[[The Border]]* και *[[Being Erica]]*. Τη περίοδο 2008-2009 έγινε ευρέως γνωστός με το ρόλο του Kelly Ashoona στον όγδοο και ένατο κύκλο της νεανικής καναδικής σειράς του CTV Ντεγκράσιː Η επόμενη γενιά. Μετά από ένα ρόλο σε επεισόδιο της μακρύβιας καναδικής σειράς μυστηρίου του Citytv ''Ντετέκτιβ Μέρντοχ (Murdoch Mysteries)'', έγινε πρωταγωνιστής στο καναδικό *[[Baxter]],* συμπαραγωγής Family Channel και Disney και το δημοφιλές *Awkward.* του MTV ενώ έπαιξε και σε ένα επεισόδιο του *[[Victorious]]* του Nickelodeon.

Το 2015 υπήρξε κομβικό έτος για την καλλιτεχνική του καθιέρωση με τη γαλλοκαναδική υπερπαραγωγή του Canal+ *Βερσαλλίες*. Για την ερμηνεία του ως Φίλιππος, ιππότης της Λωρραίνης, έλαβε υποψηφιότητα στα Canadian Screen Awards του 2017, στην κατηγορία Καλύτερου Β' ανδρικού ρόλου σε δραματικό πρόγραμμα. Η σειρά έκανε το γύρο του κόσμου μέσω της προβολής της σε πολλά τηλεοπτικά δίκτυα όπως το BBC Two του Ηνωμένου Βασιλείου, το Ovation των Η.Π.Α., τον Alpha Tv της Ελλάδας αλλά και το Netflix.

Έκτοτε έχει εμφανιστεί στις τηλεοπτικές σειρές *[[The Rookie]]* του ABC, ''Μια πιο Τρελή Οικογένεια (Fuller House)'' του Netflix,  Into the Dark του Hulu και το *[[Liza on Demand]]* του YouTube Premium ενώ αναμένεται η συμμετοχή του στο *[[Westworld (τηλεοπτική σειρά)|Westworld]]* του HBO.

Παράλληλα με τις συμμετοχές του σε τηλεοπτικές σειρές, σημαντική είναι η καλλιτεχνική του δραστηριότητα σε τηλεταινίες, ξεκινώντας με την μεταφορά του bestseller της Anne Rivers Siddons *[[The House Next Door (τηλεταινία, 2006)|The House Next Door]]* σε σκηνοθεσία Jeff Woolnough. Το 2009 του δόθηκε η ευκαιρία να παίξει στο πλευρό των Τζέσικα Λανγκ και Ντρου Μπάριμορ στην βραβευμένη με Έμμυ και Χρυσές Σφαίρες τηλεταινία του HBO Αληθινή πολυτέλεια σε σκηνοθεσία Μάικλ Σούκσυ. Την επιτυχία αυτή διαδέχθηκαν πρωταγωνιστικοί ρόλοι στις χριστουγεννιάτικες *[[The National Tree]]* του Graeme Campbell, *[[On Strike for Christmas]]* του Ρόμπερτ Ίσκοβ.Το 2020 συμπρωταγωνίστησε με την Νάταλι Χολ στην εορταστική ταινία του Maxwell ΜcGuire για την MarVista Entertainment ''Μεσάνυχτα στο Μαγκνόλια (Midnight at the Magnolia)'' που προβλήθηκε με επιτυχία και στην Ελλάδα από το Netflix*.*  Κατά τη διάρκεια της εορτατιστικής περιόδου του Δεκεμβρίου, προβλήθη στο CBS η τηλεταινία *[[Christmas Takes Flight (ταινία)|Christmas Takes Flight]]* στην οποία πρωταγωνιστεί.

##### Κινηματογράφος
Η πρώτη του επαγγελματική επαφή με το φακό ήρθε το 2006, λαμβάνοντας μέρος στην ταινία ''Φύλαξε τον τελευταίο χορό 2'' ''(Save the Last Dance 2)''. Πέντε χρόνια μετά συμμετείχε στο Calgary International Film Festival με την ταινία του Michael Peterson *[[Lyod the Conqueror]]*. Άλλες ταινίες του είναι το *[[The Fortune Theory]]* του Aldo Filiberto*, [[Μάθε Μαμά μου Σερφ|Μάθε Μαμά μου Σερφ (Ride)]]* της Έλεν Χαντ, *[[Fishing Naked]]* του Peter Coggan, *[[Fahope Tower]]* της April Mullen, *[[Paradise Club]]* της Carolyn Cavallero, *[[Escape Room]]* του Will Wenick και *[[The Naughty List]]* του Jake Helgren. Επίσης έχει παίξει στις μικρού μήκους *[[First Sight]]* και *[[Visitors Parking]]* του Daud Sani, το *[[Cannonball]]* της Katherine Barrell και το *[[Cherry]]* της Julia Rowland.

Στις αρχές του 2021 το International Artists Management ανακηνώθηκε η έναρξη των γυρίσματα της βραβευμένης πλέον ταινίας του Clark Richey *[[Mysterious Circumstance: The Death of Meriwether Lewis]]* στην οποία έχει τον πρωταγωνιστικό ρόλο. . Μέσα στο 2022 θα κάνει πρεμιέρα στο Netflix και η μυθιστορηματική βιογραφία της Μέριλιν Μονρόε από την υποψήφια με βραβείο Πούλιτζερ Τζόις Κάρολ Όουτς σε σκηνοθεσία Άντριου Ντόμινικ υπό τον τίτλο *[[Ξανθιά|Ξανθιά (Blonde)]]*, στην οποία παίζει στο πλευρό της Ανα ντε Αρμας. Αναμένονται επίσης, οι τανίες *[[Terminally Unique]]* και ''1'' ''Million Followers''.

### Μουσική
Η ενασχόληση του με τη μουσική ξεκίνησε από την ηλικία των επτά ετών όταν έγραψε το πρώτο του τραγούδι. Έχει ασχοληθεί με την εκμάθηση διαφόρων μουσικών οργάνων όπως, κιθάρα και πιάνο ενώ φωνητικά κατατάσσεται ως βαρύτονος.

Το 2010 ερμήνευσε το *[[You're My Joy, Merry Christmas]]* στο *On Strike for Christmas* και το 2020 συμμετείχε στο soundtrack της ταινίας μικρού μήκους του Αλεξάντερ Βλάχος ''Lola'' με το ομώνυμο τραγούδι του και με το *[[It Was Always You]]* του Άνταμ Νταμελίν στο *Μεσάνυχτα στο Μαγκνόλια*.

Το προσωπικό του μουσικό project τιτλοφορείται ως Bright Wolrd και προσδιορίζεται από folk, pop, indie και world music επιρροές. Έχοντας κάνει ένα επιτυχημένο ντεμπούτο δισκογραφικά στο Spotify με το single *[[Tough Drug]]*, το 2020 παρουσίασε το πρώτο του μουσικό βίντεο για το τραγούδι *[[Little Man]]*, σκηνοθετημένο μάλιστα από τον ίδιο. Ακολούθησαν τα *[[I am not Alone]]*, *[[God Awful Game]]*, *[[Cassiopeia]]* και *[[The Future Begins Today]]*. Το 2021 κυκλοφόρησε η πρώτη του ολοκληρωμένη δισκογραφική δουλειά υπό τον τίτλο *[[Cloud Parade]]*.

### Μόντελινγκ
Το 2016 συμμετείχε σε τρεις διαφημιστικές ταινίες μικρού μήκους για τα αρώματα *[[Bikini Questa Sera]],* *[[Tornade Blonde (άρωμα)|Tornade Blonde]] και [[Trouble in Heaven]]* του Christian Louboutin, σκηνοθετημένες από την Πριγκίπισσα Όλγα της Ελλάδας (Όλγα της Σαβοΐας-Αόστας). Έχει φωτογραφηθεί για περιοδικά όπως τα αμερικανικά ''Bello'' και ''In Love'', το καναδικό ''Performers'' και το γαλλικό ''Apollo''.

## Ακτιβισμός
Η πρώτη του εμπειρία με την φιλανθρωπία έγινε στην ηλικία των δεκαπέντε ετών, όταν μαζί με τη Μη κερδοσκοπική οργάνωση Samaritan's Purse επισκέφτηκε τη Νικαράγουα. Το 2008 συμμετείχε στη μικρού μήκους ταινία *[[Degrassi in Ecuador]]* όπου μαζί με τα υπόλοιπα μέλη της σειράς ταξίδεψαν στο Κίτο προκειμένου να βοηθήσουν στην αναδιαμόρφωση ενός σχολείου και να μάθουν για τη ζωή των κατοίκων. Τα τελευταία χρόνια βοηθά τη Μη κερδοσκοπική οργάνωση buidOn, προσφέροντας εθελοντική εργασία στην ανέγερση σχολείων σε αναπτυσσόμενες χώρες όπως το Νεπάλ και το Μαλάουι καθώς και συγκεντρώνοντας χρήματα από δωρεές για την εξάλειψη του αναλφαβητισμού και την παροχή προοπτικής στους μη προνομιούχους.

## Δημόσια εικόνα
Μαζί με τους συμπρωταγωνιστές του από τις *Βερσαλλίες* έχει συμμετάσχει στα events Me & My Idols ενώ κατά καιρούς έχει επικοινωνήσει με τους θαυμαστές του μέσω Cameo.

## Προσωπική ζωή
Κατά τη διάρκεια των γυρισμάτων των *Βερσαλλιών* ανέπτυξε φιλία με τον Ελληνοουαλό συμπρωταγωνιστή του Αλεξάντερ Βλάχος.  Κατά καιρούς ο Αλεξάντερ Βλάχος έχει δημοσιεύσει μία σειρά βίντεο χιουμοριστικών συζητήσεων με τον Εβαν Γουίλιαμς, υπό τον τίτλο *[[Trapped in the Closet]]*.

## Φιλμογραφία

### Συμμετοχές ως ηθοποιός

### Συμμετοχές ως μουσικός

### Συμμετοχές σε εκπομπές

### Συμμετοχές ως μοντέλο

## Δισκογραφία

## Άλλες συμμετοχές

## Εξωτερικοί σύνδεσμοι
* Επίσημος λογαριασμός Instagramː https://www.instagram.com/evanmwilliams/
*Επίσημος λογαριασμός Instagram Bright World Musicː https://www.instagram.com/brightworld.music/
*Επίσημος λογαριασμός Twitterː https://twitter.com/evan_m_williams
* Επίσημος λογαριασμός Facebookː https://www.facebook.com/Evan-Williams-129409680446710/
* Επίσημο κανάλι YouTubeː https://www.youtube.com/channel/UCD_TOR35H8WfCKHzYMhUgaA
* Επίσημο κανάλι Spotifyː https://open.spotify.com/artist/3mBzIYfsKQF5PvH2eAx68L?si=kSsnMpyRSZ2rmcA-dTKs6g
* Επίσημο κανάλι Apple Musicː https://music.apple.com/us/artist/bright-world/1436438054
*Επίσημο κανάλι TikTok: https://www.tiktok.com/@brightworldmusic

## Παραπομπές


Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί θεάτρου
Κατηγορία:Καναδοί μουσικοί
Κατηγορία:Καναδοί τραγουδιστές
Κατηγορία:Καναδοί ακτιβιστές
Κατηγορία:Ακτιβιστές